CELEX: C2004/179/26
Language: lt
Date: 2004-07-10 00:00:00
Title: Byla T-165/04: Hippocrate Vounakis 2004 m. gegužės 3 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/13
            
         Hippocrate Vounakis 2004 m. gegužės 3 d. pareikštas ieškinys Europos Bendrijų Komisijai
   (Byla T-165/04)
   (2004/C 179/26)
   Bylos kalba: prancūzų
   2004 m. gegužės 3 d. Europos Bendrijų Pirmosios instancijos teisme buvo pareikštas Hippocrate Vounakis, gyvenančio Wezembekk-Oppem (Belgija), atstovaujamo advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               Panaikinti sprendimą dėl tarnybinės veiklos 2001 m. liepos 1 d. – 2002 m. gruodžio 31 d. vertinimo ataskaitos patvirtinimo;
            
         
               —
            
            
               Priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Remdamasis formos ir esminiais trūkumais pareiškėjas prieštarauja tarnybinės veiklos 2001 m. liepos 1 d. – 2002 m. gruodžio 31 d. vertinimo ataskaitai.
   Savo teiginius jis grindžia:
   
               —
            
            
               Pareigūnų tarnybos nuostatų 43 straipsnį įgyvendinančių bendrųjų nuostatų 2 straipsnio ir Pareigūnų tarnybos nuostatų 43 straipsnio pažeidimu. Pareiškėjas patikslina, kad šią ataskaitą parengė tokios teisės neturėjęs asmuo;
            
         
               —
            
            
               akivaizdžia vertinimo klaida bei neatitikimu tarp paaiškinimų ir įvertinimo;
            
         
               —
            
            
               pareigos motyvuoti pažeidimu. Pareiškėjas šiuo atžvilgiu tvirtina, kad, nors pirmesnės jo vertinimo ataskaitos buvo teigiamos, bendras jo įvertinimas yra mažesnis nei vidutinis ir tai nėra paaiškinta.